ระเบียบสำนักงานพลังงานปรมาณูเพื่อสันติระเบียบสำนักงานพลังงานปรมาณูเพื่อสันติว่าด้วยการวิเคราะห์และตรวจสอบความปลอดภัยเกี่ยวกับรังสีพ.ศ. ๒๕๔๓[๑] ด้วย สำนักงานพลังงานปรมาณูเพื่อสันติเห็นสมควรเก็บค่าธรรมเนียมการบริการวิเคราะห์และตรวจสอบความปลอดภัยเกี่ยวกับรังสี ฉะนั้น อาศัยอำนาจตามความในข้อ ๕ (๙)และข้อ ๖ แห่งระเบียบสำนักงานพลังงานปรมาณูเพื่อสันติว่าด้วยการปฏิบัติราชการเพื่อประชาชนของสำนักงานพลังงานปรมาณูเพื่อสันติพ.ศ. ๒๕๓๒ แก้ไขเพิ่มเติม (ฉบับที่ ๒) พ.ศ. ๒๕๔๓ ข้อ ๙ และข้อ ๑๐แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒จึงวางระเบียบกำหนดขั้นตอนและระยะเวลาปฏิบัติราชการสำหรับการวิเคราะห์และตรวจสอบความปลอดภัยเกี่ยวกับรังสีดังต่อไปนี้ข้อ ๑ระเบียบนี้เรียกว่า ระเบียบสำนักงานพลังงานปรมาณูเพื่อสันติว่าด้วยการวิเคราะห์และตรวจสอบความปลอดภัยเกี่ยวกับรังสี พ.ศ. ๒๕๔๓ข้อ ๒ระเบียบนี้ให้ใช้บังคับตั้งแต่วันที่ ๑ กุมภาพันธ์ ๒๕๔๓ เป็นต้นไปข้อ ๓ ในระเบียบนี้การวิเคราะห์และตรวจสอบความปลอดภัยเกี่ยวกับรังสีหมายความว่า๓.๑ การวิเคราะห์ทางรังสีเพื่อความปลอดภัยทางรังสี ได้แก่การวิเคราะห์ตริเตียมในน้ำ ด้วยระบบ Liquid Scintillation Counter การวิเคราะห์กัมมันตภาพรังสีรวมแอลฟาและบีตา ด้วยระบบ Gas Flow Proportional Counter การวิเคราะห์ตะกั่ว ๒๑๐ ในดินด้วยระบบ α - Spectrometry การวิเคราะห์ยูเรเนียมและทอเรียมไอโซโทป ด้วยระบบ α - Spectrometry การวิเคราะห์ไอโซโทปรังสีด้วยระบบ HPGe การวิเคราะห์ไอโซโทปรังสี เรเดียม - ๒๒๖ ในน้ำ ด้วยวิธีตกตะกอนร่วมและการวิเคราะห์ไอโซโทปรังสี สตรอนเตียม - ๙๐ ในน้ำ๓.๒ การวิเคราะห์กัมมันตภาพรังสีในสิ่งแวดล้อม ได้แก่การวิเคราะห์กัมมันตภาพรังสีรวมแอลฟาและบีตา การวิเคราะห์ไอโซโทปรังสี Cs - ๑๓๗, Th- ๒๓๒, U - ๒๓๘, Ra - ๒๒๖ และ K - ๔๐ข้อ ๔การยื่นคำขอรับการวิเคราะห์และตรวจสอบความปลอดภัยเกี่ยวกับรังสีให้ดำเนินการดังนี้(๑) ให้ผู้ยื่นคำขอกรอกข้อความในใบคำขอให้ชัดเจนและครบถ้วนตามแบบที่สำนักงานพลังงานปรมาณูเพื่อสันติกำหนดไว้(๒) เมื่อฝ่ายสารบรรณ สำนักงานเลขานุการกรมได้รับใบคำขอดังกล่าวให้ตรวจสอบความถูกต้องและความสมบูรณ์ของใบคำขอและส่งให้กองเจ้าของเรื่องโดยทันทีถ้าปรากฏว่าใบคำขอดังกล่าวไม่ถูกต้องหรือไม่สมบูรณ์ให้ฝ่ายสารบรรณ สำนักงานเลขานุการกรมคืนใบคำขอแก่ผู้ยื่นคำขอเพื่อแก้ไขให้ถูกต้องและสมบูรณ์(๓) ให้กองเจ้าของเรื่องจัดทำสมุดทะเบียนรับใบคำขอประจำวันเพื่อเป็นหลักฐานในการรับใบคำขอโดยให้เจ้าหน้าที่ผู้รับใบคำขอลงทะเบียนรับใบคำขอให้เรียบร้อยทุกครั้ง(๔) ให้กองเจ้าของเรื่องดำเนินการวิเคราะห์และตรวจสอบความปลอดภัยเกี่ยวกับรังสีตามคำขอ ตามขั้นตอนและกระบวนการโดยให้แล้วเสร็จตามที่สำนักงานพลังงานปรมาณูเพื่อสันติกำหนด(๕) เมื่อดำเนินการตาม (๔) เสร็จเรียบร้อยแล้วให้กองเจ้าของเรื่องแจ้งผลให้ผู้ยื่นคำขอทราบ และส่งเรื่องให้ฝ่ายคลังสำนักงานเลขานุการกรม เพื่อเรียกเก็บค่าธรรมเนียมจากผู้ยื่นคำขอตามอัตราที่สำนักงานพลังงานปรมาณูเพื่อสันติกำหนดข้อ ๕ การกำหนดระยะเวลาการดำเนินการตามข้อ๔ (๔) และการกำหนดค่าธรรมเนียมตามข้อ ๔ (๕) ให้ออกเป็นประกาศสำนักงานพลังงานปรมาณูเพื่อสันติข้อ ๖ในกรณีที่ไม่สามารถดำเนินการได้ตามคำขอหรือดำเนินการไม่แล้วเสร็จภายในกำหนดตามข้อ๔ (๔) ให้กองเจ้าของเรื่อง แจ้งให้ผู้ยื่นคำขอทราบโดยพลัน พร้อมทั้งระบุเหตุผลที่ไม่สามารถดำเนินการได้แล้วรายงานเลขาธิการสำนักงานพลังงานปรมาณูเพื่อสันติทราบข้อ ๗ ให้เลขาธิการสำนักงานพลังงานปรมาณูเพื่อสันติเป็นผู้รักษาการตามระเบียบนี้ ประกาศ ณ วันที่ ๑๘ มกราคม พ.ศ. ๒๕๔๓เกรียงศักดิ์ ภัทราคมเลขาธิการสำนักงานพลังงานปรมาณูเพื่อสันตินภาพร/ปรับปรุง๖ มิถุนายน ๒๕๕๖วิชพงษ์/ตรวจ๔ กรกฎาคม ๒๕๕๖[๑] ราชกิจจานุเบกษาเล่ม ๑๑๗/ตอนพิเศษ ๑๗ ง/หน้า ๒๗/๒๕ กุมภาพันธ์ ๒๕๔๓